Witwater Guest House & Spa | LekkeSlaap
Vanaf R2 300 per nag (vir 2 persone)
Witwater Guest House & Spa spreek van elegansie met verwelkomende 5-stgasvryheid. Hier bied 'n gastehuis vir jou 'n boetiek-hotel gevoel met sy groot tuine en ruim interieur - dis moeilik om te glo dat die gastehuis so naby aan die OR Tambo Internasionale Lughawe is.
Die atrium binne en smaakvolle dekor dra by tot die atmosfeer en maak dat gaste nooit wil huis toe gaan nie. Geriewe sluit in 'n besigheidshoekie, WiFi, 'n groot leef- en sitkamerarea waar jy heerlik kan ontspan met 'n boek. Die hoof ontbyt-area maak oop op 'n stoep wat uitkyk op die swembad en die tuin. Dan is daar ook konferensiegeriewe vir tot 10 afgevaardigdes, 'n Romeinse bad-styl Jacuzzi en natuurlik die spa!
Ons bou voort op jare se ervaring by Witwater Safari Lodge en Spa in die Limpopo se Waterberge. Die spa by Witwater Guest House & Spa is van hoogstaande gehalte en standaarde. Daar is ook dubbel-behandelingsgeriewe vir paartjies of vriende. Enkel-behandelingskamers is ook beskikbaar vir gesig-, lyf- en waterbehandelings. Verder is daar 'n infrarooi-kamer met kleur- en aromaterapie-geriewe en manikuur- en pedikuur-stasies ideaal vir 'n dag se pamperlang.
Daar is ultra-moderne konferensiegeriewe vir tot 10 afgevaardigdes. Na die konferensie kan die sakelui heerlik by die spa ontspan of in die Jacuzzi vir tot 12 mense.